ഐ.എം. വിജയൻ

ഐ.എം. വിജയൻ അഥവാ അയനിവളപ്പിൽ മണി വിജയൻ (ജ. ഏപ്രിൽ 25, 1969) ഇന്ത്യൻ ഫുട്ബോളിലെ ശ്രദ്ധേയനായ താരമാണ്. കേരളം ജന്മം നൽകിയ ഫുട്ബോൾ കളിക്കാരിൽ ഏറ്റവും ശ്രദ്ധിക്കപ്പെട്ടതും ഇദ്ദേഹമാണ്. 1999ലെ സാഫ് ഗെയിംസിൽ ഭൂട്ടാനെതിരെ പന്ത്രണ്ടാം സെക്കന്റിൽ ഗോൾ നേടി ഏറ്റവും വേഗത്തിൽ ഗോൾ നേടുന്നയാൾ എന്ന രാ‍ജ്യാന്തര റെക്കോർഡ് കരസ്ഥമാക്കി പല തവണ ആ അവാർഡ് വാങ്ങി. പ്രധാനമായും മുന്നേറ്റ നിരയിൽ കളിച്ചിരുന്ന വിജയൻ മിഡ്‌ഫീൽഡറായും തിളങ്ങിയിട്ടുണ്ട്.
ജീവിതരേഖ

1969 ഏപ്രിൽ 25-ന് തൃശൂരിലാണ് വിജയൻ ജനിച്ചത്. പരേതരായ അയനിവളപ്പിൽ മണിയും കൊച്ചമ്മുവുമായിരുന്നു മാതാപിതാക്കൾ. ബിജു എന്നൊരു ജ്യേഷ്ഠനും അദ്ദേഹത്തിനുണ്ട്. ചെറുപ്പകാലത്ത് അവിടത്തെ മുനിസിപ്പൽ സ്റ്റേഡിയത്തിൽ ഫുട്ബോൾ മത്സരങ്ങൾക്കിടെ ശീതള പാനീയങ്ങൾ വിറ്റ് ഉപജീവനമാർഗ്ഗം തേടി< ,സ്കൂൾ വിദ്യഭ്യാസവും ഇടയ്ക്കുവച്ചു നിർത്തി.
ഫുട്ബോൾ ജീവിതം

ഫുട്ബോൾ കളത്തിലെ അസാമാന്യ പ്രകടനം വിജയന്റെ ജീവിതരേഖ മാറ്റിവരച്ചു. പതിനെട്ടാം വയസിൽ കേരളാ പൊലീസിന്റെ ഫുട്ബോൾ ടീ‍മിൽ അംഗമായി. ഫെഡറേഷൻ കപ്പ് ഉൾപ്പെടെയുള്ള കിരീടങ്ങൾ നേടി പൊലീസ് ടീം ഇന്ത്യൻ ഫുട്ബോളിൽ വൻശക്തിയായിരുന്ന കാലമായിരുന്നു അത്. പാലക്കാട് നൂറണി ഫുട്ബോൾ സ്റ്റേഡിയം ഉദ്ഘാടന വേദിയിൽ]]പൊലീസിൽ ജോലി നൽകാൻ വിജയനുവേണ്ടി കേരള സർക്കാർ ഔദ്യോഗിക നിയമങ്ങളിൽ ഇളവു വരുത്തിയിരുന്നു. പൊലീസ് ടീമിലെത്തി നാലാം വർഷം കൊൽക്കത്തയിലെ വമ്പന്മാരായ മോഹൻ ബഗാൻ വിജയനെ സ്വന്തമാക്കി. ജെ.സി.ടി. മിൽ‌സ് ഫഗ്വാര, എഫ്.സി കൊച്ചിൻ, ഈസ്റ്റ് ബംഗാൾ, ചർച്ചിൽ ബ്രദേഴ്സ് എന്നിങ്ങനെ ഇന്ത്യയിലെ പ്രശസ്തമായ ഫുട്ബോൾ ക്ലബുകളിൽ വിജയൻ കളിച്ചിട്ടുണ്ട്.

1992ൽ ഇന്ത്യൻ ദേശീയ ടീമിലെത്തിയ വിജയൻ ഇന്ത്യയ്ക്കുവേണ്ടി 79 രാജ്യാന്തര മത്സരങ്ങൾ കളിച്ചു. 39 ഗോളുകൾ നേടി. 2003-ലെ ആഫ്രോ-ഏഷ്യൻ ഗെയിംസിൽ നാലു ഗോളുകൾ നേടി ടോപ് സ്കോറർ ആയി.
ചലച്ചിത്രജീവിതം

വിജയന്റെ ഫുട്ബോൾ ജീവിതം ആധാരമാക്കി പുറത്തിറങ്ങിയ ഹ്രസ്വ ചലച്ചിത്രമാണ് കാലാഹിരൺ (काला हिरण्) (black deer). ഇതിനുശേഷം ചലച്ചിത്രാഭിനയരംഗത്തേക്കും വിജയന് പ്രവേശിച്ചു‍. ജയരാജ് സംവിധാനം ചെയ്ത ശാന്തം എന്ന ചലച്ചിത്രത്തിലൂടെയായിരുന്നു വിജയന്റെ ചലച്ചിത്രപ്രവേശം. തുടർന്ന് നവാഗതനായ വിനോദ് സം‌വിധാനം ചെയ്ത കൊട്ടേഷൻ എന്ന ചിത്രത്തിലും അഭിനയിച്ചു. ഈ ചിത്രത്തിൽ കേരള പോലീസ് ടീമിൽ വിജയന്റെ കൂടെ കളിച്ചിരുന്ന സി. വി. പാപ്പച്ചനും അഭിനയിച്ചിരുന്നു.അതുപോലെ ജോജുജോർജ് ന്റെ കൂടെ പൊറിഞ്ചു മറിയം ജോസ് എന്നാ സിനിമയിൽ അഭിനയിച്ചിട്ടുണ്ട്.
കേരള പോലീസ്

1987-ൽ കേരള പോലീസിൽ സ്പോർട്ട്സ് ക്വാട്ടയിൽ പോലീസ് കോൺസ്റ്റബിളായി
നിയമനം ലഭിച്ച ഐ എം വിജയൻ
1991-ൽ കേരള പോലീസ് വിട്ട് മോഹൻ ബഗാൻ ഫുട്ബോൾ ക്ലബിന് വേണ്ടി കളിക്കാൻ പോയെങ്കിലും 1992-ൽ കേരള പോലീസിൽ തിരിച്ചെത്തി.

1991 മുതൽ 2004 വരെ ഇന്ത്യൻ ഫുട്ബോൾ ടീമിലെ സ്ഥിരം സാന്നിധ്യമായിരുന്നു.
1996,1998,1999 എന്നീ വർഷങ്ങളിൽ ഇന്ത്യൻ ഫുട്ബോൾ ടീമിൻ്റെ ക്യാപ്റ്റനായിരുന്ന വിജയൻ 2000 മുതൽ 2004 വരെ ഇന്ത്യൻ ഫുട്ബോൾ ടീമിൻ്റെ വൈസ് ക്യാപ്റ്റനായും പ്രവർത്തിച്ചിട്ടുണ്ട്. 2006-ൽ സജീവ ഫുട്ബോൾ മത്സരങ്ങളിൽ നിന്ന് വിരമിച്ചു.

2011-ൽ വീണ്ടും കേരള പോലീസിൽ തിരിച്ചെത്തിയ വിജയന്
അസിസ്റ്റൻറ് സബ് ഇൻസ്പെക്ടറായി
(എ.എസ്.ഐ) പ്രൊമോഷൻ ലഭിച്ചു.
2012-ൽ ഡബിൾ പ്രൊമോഷനിലൂടെ
സർക്കിൾ ഇൻസ്പെക്ടറായ വിജയൻ
2021-ൽ ഡി.വൈ.എസ്.പി റാങ്കിന്
തുല്യമാർന്ന അസിസ്റ്റൻ്റ് കമാൻഡൻ്റ് പദവിയിൽ എത്തി.

1987 മുതൽ നീണ്ട 38 വർഷത്തെ സർവീസ് പൂർത്തിയാക്കി 2025 ഏപ്രിൽ 30ന് 56-മത്തെ വയസിൽ
കേരള പോലീസിൽ നിന്നും വിരമിച്ച വിജയന് ഇന്ത്യൻ ഫുട്ബോളിന് നൽകിയ
സേവനങ്ങളുടെ ബഹുമാനാർത്ഥം
റിട്ടയർമെൻ്റിനൊപ്പം ഡെപ്യൂട്ടി കമാൻഡൻ്റ് റാങ്ക്(അഡീഷണൽ സുപ്രണ്ടൻ്റ് ഓഫ്
പോലീസ്) സ്ഥാന കയറ്റം ലഭിച്ചു.
പുരസ്കാരം

* 2003-ൽ കായിക താരങ്ങൾക്കു ലഭിക്കുന്ന പരമോന്നത ബഹുമതിയായ അർജുന അവാർഡ് ലഭിച്ചിട്ടുണ്ട്.
* 2025 ൽ കേന്ദ്രം ആദ്ദേഹത്തെ പദ്മ ശ്രീ കൊടുത്തു ആദരിച്ചിട്ടുണ്ട്.
ഫുട്ബോൾ അക്കാദമി

ഫുട്ബോൾ പ്രതിഭകളെ കണ്ടെത്തി പരിശീലിപ്പിക്കാൻ ജന്മദേശമായ തൃശൂരിൽ വിജയന്റെ ഫുട്ബോൾ അക്കാദമി പ്രവർത്തനം തുടങ്ങിക്കഴിഞ്ഞു. ചലച്ചിത്ര താരങ്ങളും മറ്റും അണിനിരക്കുന്ന പ്രദർശന മത്സരങ്ങൾ സംഘടിപ്പിച്ചാണ് വിജയൻ അക്കാദമിക്കുവേണ്ട മൂലധനം സമഹാരിച്ചത്.
അധികാര സ്ഥാനങ്ങൾ

* 2015 ഓക്‌ടോബറിൽ കേന്ദ്ര സ്പോർട്സ് കൗൺസിൽ അംഗമായി.
References
പുറമേയ്ക്കുള്ള കണ്ണികൾ

വർഗ്ഗം:1969-ൽ ജനിച്ചവർ
വർഗ്ഗം:ഏപ്രിൽ 25-ന് ജനിച്ചവർ
വർഗ്ഗം:കേരളത്തിലെ ഫുട്ബോൾ കളിക്കാർ
വർഗ്ഗം:മലയാളചലച്ചിത്രനടന്മാർ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ